《送迁客》
唐代·虚中

倏忽堕鹓行，天南去路长。片言曾不谄，获罪亦何伤。
象恋藏牙浦，人贪卖子乡。此心终合雪，去已莫思量。

作者简介：唐僧。宜春人。少脱俗从佛，而读书吟咏不辍。居玉笥山二十载，游潇湘，与齐己、尚颜、顾栖蟾为诗友。后住湘西栗成寺，与马希振情好甚笃。又时时贻诗司空图，图亦推重之。有《碧云集》。